মধ্য এশিয়ায় রুশ বিজয়াভিযান
মধ্য এশিয়ায় রুশ বিজয়াভিযান ঊনবিংশ শতাব্দীর দ্বিতীয়ার্ধে পরিচালিত হয়েছিল। যে ভূখণ্ড রুশ তুর্কিস্তান এবং পরবর্তীতে সোভিয়েত মধ্য এশিয়ার রূপ লাভ করেছিল সেটি এখন উত্তরে কাজাখস্তান, কেন্দ্রে উজবেকিস্তান, পূর্বে কিরগিজস্তান, দক্ষিণ-পূর্বে তাজিকিস্তান এবং দক্ষিণ-পশ্চিমে তুর্কমেনিস্তানে বিভক্ত। রুশদের আগমনের আগে এই ভূখণ্ডের উত্তরাংশ কাজাখ স্তেপভূমির যাযাবরদের এবং দক্ষিণাংশ বৃহত্তর ইরানের অংশ ছিল। এই ভূখণ্ডের অধিকাংশ অধিবাসী তুর্কি ভাষাগোষ্ঠির বিভিন্ন ভাষায় কথা বলত। এজন্য ভূখণ্ডটি তুর্কিস্তান নামে পরিচিত ছিল।